แรงขายหุ้นใหญ่ฉุด SET รูด 19 จุด หลุดแนวรับ 1,250 เซ่นราคาน้ำมันทรุด-งบฯแบงก์ต่ำคาด
แรงขายหุ้นใหญ่ฉุด SET รูด 19 จุด หลุดแนวรับ 1,250 เซ่นราคาน้ำมันทรุด-งบฯแบงก์ต่ำคาด
21 เม.ย. 2563

ดัชนีตลาดหุ้นไทย ณ เวลา 10.02 น. อยู่ที่ 1,247.32 จุด ลบ 19.08 จุด หรือ 1.51% สูงสุดที่ 1,250.85 จุด ต่ำสุดที่ 1,245.90 จุด มูลค่าการซื้อขาย 4.4 พันล้านบาท 
ด้าน บล.ฟินันเซีย ไซรัส ประเมินแนวโน้มตลาดวันนี้ คาด SET Index จะแกว่งพักตัวในกรอบ 1,240-1,270 จุดพลังจากปรับตัวขึ้นแรงติดต่อกัน 2 วันก่อนหน้า กลุ่มพลังงานคาดว่าจะถ่วงตลาดหลังราคาน้ำมันดิบผันผวนหนักและร่วงแรง ทำให้คาดว่าจะมีแรงขายทำกำไรและเป็นกลุ่มที่ปรับตัวขึ้นอันดับต้นๆในช่วง 1 เดือนที่ผ่านมา ส่วนประเด็นที่ประคองตลาดและต้องติดตามคือตัวเลขผู้ติดเชื้อ COVID-19 รายใหม่ที่ชะลอทำให้หลายประเทศเริ่มผ่อนคลายมาตรการ Lockdown และเปิดเศรษฐกิจอีกครั้ง
ขณะที่ บล.กรุงศรี จำกัด (มหาชน) ประเมินแนวโน้มตลาดหุ้นวันนี้มีมุมมองเป็นกลาง คาด SET แกว่งตัว 1,250 – 1,280 จุด โดยแม้ว่าภาวะตลาดจะยังได้แรงหนุนจากความคาดหวังการผ่อนปรนมาตรการ Lockdown หลังสถานการณ์ไวรัส Covid-19 ของไทยมีแนวโน้มทรงตัว เช่นเดียวกับหลายประเทศในฝั่งยุโรปรวมถึงสหรัฐที่มีท่าทีเปิดเมืองบางรัฐซึ่งเป็นบวกต่อกิจกรรมทางเศรษฐกิจและทิศทางการลงทุน